Tres patinadores del CHPA Cadí al Campionat català benjamí, aleví i infantil — RàdioSeu 107.2 FM: notícies de La Seu d'Urgell, l'Alt Urgell i el Pirineu
Sou a: Inici / Notícies / Tres patinadores del CHPA Cadí al Campionat català benjamí, aleví i infantil
El CHPA Cadí, al Campionat de Catalunya benjamí, aleví i infantil
El CHPA Cadí ha comptat amb tres representants al Campionat de Catalunya de Patinatge en les categories benjamí, aleví i infantil, que es va disputar la setmana passada a Igualada. El torneig nacional comptava amb prop de 70 participants, seleccionats per les federacions territorials.
El millor resultat de les patinadores urgellenques va ser l'11è lloc d'Aina Izquierdo al campionat infantil, en què Jana Galabert va finalitzar 21a. De la seva part, Laia Barrio també va fer un 21è lloc en categoria aleví. Totes tres van assistir a la competició formant part de l'equip territorial de Lleida, acompanyades del director tècnic del CHPA Cadí, Xavi Orrit, i de l'entrenadora, Jaira Villanueva.
Dijous es van fer els entrenaments oficials, mentre que la competició va començar dissabte amb els programes curts que van establir l'ordre de sortida del disc llarg de diumenge. Els resultats finals servien per determinar els classificats per als campionats estatals.